**Belén Atienza Azcona** (Madril, Madrilgo Erkidegoa, 1970) zinema eta telebistako ekoizle madrildarra da. 30 film baino gehiago ekoitzi ditu eta nazioarteko hainbat produkziotan lan egin du. Bere lanik aipagarrienen artean *Lo imposible,* U*n monstruo venido a verme* edo *Jurassic World: Fallen Kingdom (Mundu jurasikoa: Erresuma eroria)* eta *Penny Dreadful* telesaila ditugu. Azken horretan, produktorekide exekutibo gisa parte hartu zuen.

Biografia
---------

Madrilgo Unibertsitate Autonomoko Zuzenbideko lizentziaduna da Atienza; izan ere, ikasketak erabaki behar izan zituenean, ez zegoen zinemako karrera espezifikorik, eta horixe zen benetan ikasi nahi zuena. Horregatik, oso denbora gutxian aritu zen abokatutzan, *Sogepaq* zinema-banatzaile espainiarrean lan egiteko deitu zioten arte.

Azken urteotako Espainiako zinemako arrakastarik handienetako hiru ekoitzi ditu: *Lo imposible, Un monstruo venido a verme* eta *El orfanato*, denak Juan Antonio Bayonak zuzenduak eta Espainiako zinemaren historiako hamar film arrakastatsuenen artean daudenak. Atienza Espainiako zinema-industrian 20 milioi euro baino gehiago ekoitzi dituzten filmak egiteko gai izan den pertsona bakarretakoa da.

2014an *YoDona* aldizkariaren arabera, Espainian eragin handiena duten 500 emakumeetako bat izendatu zuten.

Ibilbidea
---------

José Vicuñaren eskutik hasi zen ekoizten Atienza Impalan. 2001ean, Telecinco Cineman hasi zen lanean. Aldi horretan, Guillermo del Tororen *El laberinto del fauno*, Agustín Díaz Yánezen *Alatriste* eta Steven Soderbergh zuzendari estatubatuarraren *Che: Guerrilla* eta *Che: el argentino* lanetan aritu zen. Talentu berriak aurkitzen jardun zuen. Horrela, 2007an *El orfanato*, Juan Antonio Bayonaren opera prima, aurrera ateratzea erabaki zuen, non produktore delegatu gisa agertzen den. Harrezkero, bien arteko lan-ibilbidea eskutik joan da beti. *Un monstruo va a verme* filmaren ekoizlea izan da, *Jurassic World: El reino caido* eta *Lo imposible*. Azkn hori estreinatu zenean, Espainiako zinemaren historiako filmik arrakastatsuena bihurtu zen.

2003an, Apaches Entertainment ekoiztetxea sortu zuen Enrique López Lavignerekin batera. Ekoiztetxe hori aurrekontu handiko zineman aritzen da, eta kalitate-zigilua du. *Lo imposible*, *Extraterrestre* *edo* *Tres bodas de más* izan dira konpainia horrekin aurrera atera dituen filmetako batzuk.

Azken urteetan, ingelesezko zinema egiten aritu da, eta nazioarteko banaketa izan du, baina Espainian, jatorrizko herrialdean, filmatzeak du beti lehentasuna. *Jurassic World* lanarekin saiatu zen, baina ez zuen lortu, Espainian desgrabazio fiskal gutxi daude eta.

Arrazoi sozialetan ere parte hartzden du, eta, 2015. urtean, *9 días en Haítí* film laburra egin zuen. Film horren gidoia ere sinatu zuen Oxfam Intermónentzat, "*Sí me importa*" kanpainaren barruan. Helburua zen ikustaraztea eta Gobernuari eskatzea garapenerako lankidetzan inbertsio handiagoa egin behar zela pobrezia eta desberdintasuna desagerrarazteko. Film laburra Donostiako Nazioarteko Zinemaldian aurkeztu zen.

Filmografia
-----------

### Film luzeak

* 2018 – *Jurassic World: El reino caído,* Juan Antonio Bayonarena.
* 2017 – *El secreto de Marrowbone* , Sergio G. Sánchezena.
* 2016 – *Un monstruo viene a verme*, Juan Antonio Bayonarena.
* 2016 – *Toro*, Kike Maillorena.
* 2015 – *Gente en sitios,* Juan Cavestanyrena.
* 2014 – *Out of dark*, Lluís Quílezena.
* 2014 – *Purgatorio*, Pau Teixidorrena.
* 2014 – *Open Windows,* Nacho Vigalondorena.
* 2013 – *Faraday*, Norberto Ramos del Valena.
* 2013 – *Tres bodas de más,* Javier Ruiz Calderarena.
* 2012 – *Lo imposible,* Juan Antonio Bayonarena.
* 2012 – *Fin*, Jorge Torregrossarena.
* 2011 – *Verbo*, Eduardo Chapero - Jacksonena.
* 2011 – *Intruders*, Juan Carlos Fresnadillorena.
* 2011 – *Extraterrestre,* Nacho Vigalondorena.
* 2009 – *Hierro*, Gabe Ibáñezena.
* 2008 – *Che, el argentino*, Steven Soderberghena.
* 2008 – *Che: guerrilla*, Steven Soderberghena.
* 2008 – *Maradona by Kusturica,* Emir Kusturicarena.
* 2008 – *Gente de mala calidad*, Juan Cavestanyrena.
* 2007 – *Salir pitando*, Álvaro Fernández Armerorena.
* 2007 – *El orfanato*, Juan Antonio Bayonarena.
* 2007 – *Ladrones*, Jaime Marquesena.
* 2007 – *Días de cine,* David Serranorena.
* 2006 – *Alatriste,* Agustín Díaz Yanesena.
* 2006 – *El laberinto del fauno*, Guillermo del Tororena.
* 2006 – *Volando voy*, Miguel Albadalejorena.
* 2005 – *Yak-42*, Tania Estévezena.
* 2005 – *El calentito*, Chus Gutiérrezena.
* 2003 – *Días de fútbol*, David Serranorena.
* 2003 – *Karate a muerte en Torremolinos,* Pedro Tembouryrena.

### Telebistako serieak

* 2014an Penny Dreadful. Bi atal: Seance eta Night Work.

### Film laburrak

* 2016 – *Petrona*, Hammudi Al - Rahmoun Fontena.
* 2015 – *9 días en Haití*, Juan Antonio Bayonarena.
* 2008 – *The end*, Eduardo Chapero - Jacksonena.

Sariak
------

* 2018an, Emakumezkoek egindako Nazioarteko Zinemaldiko Zinemaldiaren Ibilbide Onenaren Saria irabazi zuen
* 2014. urtean Komedia Onenaren Saria irabazi zuen Feroz Sarietan, *Tres bodas de más* filmarengatik.

* 2013. urtean, Goya sarietan Film Onenaren sarietarako izendatu zuten *Lo imposible* filmearekin.

* 2013an, Gaudí sarietan Europako film onenaren saria irabazi zuen *Lo imposible* filmarekin

Erreferentziak
--------------

1. ↑   «Belén Atienza» *IMDb*.
2. 1 2 3 4    *Belen Atienza, la mujer más poderosa del cine español.*  26 de octubre de 2017.
3. ↑   «LAS 20 PELÍCULAS ESPAÑOLAS MÁS TAQUILLERAS DE LA HISTORIA DEL CINE (ACTUALIZADO) | El Blog de Cine Español» *www.elblogdecineespanol.com*.
4. ↑   «Las 500 españolas más influyentes» *YoDona* 29 de noviembre de 2014.
5. ↑   Bayona, J. A..  (24 de septiembre de 2015). *9 días en Haití.* .
6. ↑   «Sí me importa» *www.simeimporta.org*.
7. ↑   Azcona, Jaime Atienza.  (23 de septiembre de 2015). *Bayona se suma a ‘Sí me importa’ desde Haití.*  ISSN 1134-6582..
8. ↑   Madrid, Magdalena Tsanis/ EFE.  (3 de abril de 2018). «Belén Atienza: "Lo mejor de 'Jurassic World' ha sido trabajar con Spielberg"» *diariodenavarra.es*.

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q47509527
* **Identifikadoreak**
* WorldCat
* VIAF: 169355513
* ISNI: 0000000118303331
* BNE: XX4580521
* SUDOC: 254207847

 |

* Wd Datuak: Q47509527

[[Kategoria:1970} jaiotzak]]